b'\n_START_ARTICLE_\nVoja\xc5\xa1ka galerija, Zimski dvorec\n_START_SECTION_\nZgodovina\n_START_PARAGRAPH_\nPotrete je izdelal George Dawe in njegova pomo\xc4\x8dnika Aleksander Vasiljevi\xc4\x8d Poljakov in Wilhelm August Golike. 13 portretov generalov (F. P. Aleksopol, A. I. Balla, E. V. Davidov, N. V. Davidov, A. I. Gurjev, I. D. Ivanov, A. A. Jurkovski, V. I. Karatajev, N. I. Lavrov, F. P. Nanij, A. N. Potapov, A. M. Vselo\xc5\xbeski in S. E. \xc5\xbdevahov) niso nikoli naredili iz neznanega razloga; na njihovih mestih so tako prazni okvirji z imenom generala._NEWLINE_Samo galerijo je zasnoval arhitekt Carlo Rossi (razsvetljena je iz stropa, ki je polkro\xc5\xbeen); gradnja je potekala med junijem in novembrom 1826. Tako so zamenjali ve\xc4\x8d manj\xc5\xa1ih sob v sredini glavnega dela Zimskega dvorca - med Belo prestolno dvorano in Veliko prestolno dvorano, v neposredni bli\xc5\xbeini dvorne cerkve. Sama dvorana je bila zasnovana v treh sklopih, ki so jih delili dvojni stebri; srednji del tako predstavlja predprostor dvorane sv. Jurija, kjer se je nahajal prestol. Portreti se nahajajo v petih vrstah._NEWLINE_\xc4\x8castna mesta v zbirki imajo formalni potreti zavezni\xc5\xa1kih vladajev: carja Aleksandra I. Ruskega imperija, kralj Fredericka Williama III. Pruskega (oba naslikal Franz Kruger) ter cesarja Franca I. Avstrijskega (naslikal Johann-Peter Krafft). Portreti \xc5\xa1tirih feldmar\xc5\xa1alov pa so ob vratih, ki vodijo v Oro\xc5\xbearno dvorano in dvorano svetega Jurija._NEWLINE_Slovesna otvoritev galerije je bila 25. decembra 1826 na obletnico umika Napoleonove vojske iz Rusije; v po\xc4\x8dastitev obletnice so pred portreti generalov izvedli parado njihovih polkov_NEWLINE_Leta 1837, manj kot 10 let od kon\xc4\x8danja, je bila uni\xc4\x8dena. Zaradi po\xc4\x8dasi napredujo\xc4\x8dega po\xc5\xbeara so uspeli re\xc5\xa1iti vse portrete. Arhitekt Vasilij Stasov je obnovil galerijo po prvotnih na\xc4\x8drtih._NEWLINE_Med prvo svetovno vojno so galerijo uporabili kot skladi\xc5\xa1\xc4\x8de medicinskih pripomo\xc4\x8dkov. V \xc4\x8dasu Sovjetske zveze so galerijo dopolnili s \xc5\xa1tirimi potreti dvornih grenadirjev; posebnih enot, ki so bile ustanovljene leta 1827 z namenom varovanja hi\xc5\xa1e veteranov patriotske vojne. Tudi te portrete je izdelal George Dawe in sicer leta 1828. V zadnjem \xc4\x8dasu pa je galerija dobila \xc5\xa1e dva portreta, deli Petra von Hessa iz 40. let 19. stoletja._NEWLINE_Danes, kot del Dr\xc5\xbeavnega muzeja Ermita\xc5\xbe, je galerija ohranjena z izvirno dekoracijo.'